Huismoles | SkalkSkryf
Posts Tagged ‘Huismoles’
Sus Cobie berig uit Chinaland
Posted in Cobie, tagged Cobie, Huismoles, Plakker, Snotklap on Julie 5, 2013|
2 Comments »	Hi, net om julle op hoogte te hou, hier is die volgende verhaal van my lewe! Lekker vet gemors ..
Nou die sad storie van my kant af ; my huis is verkoop maar intussen het ek hom mos verhuur. Als het goed gegaan met die huurders. Verlede maand gee die man toe kennis (kontrak is met hom, hulle is nie getroud nie). Dit het ons natuurlik uitstekend gepas dat hulle kennis gegee het, want die koper wil intrek en pro-rata huur betaal. Ongeveer twee weke gelede hoor ons van die bure die man het uitgetrek.
Wel aangesien hy kennis gegee het, is dit mos vanselfsprekend dat die dame dan ook gaan trek. Om ‘n lang storie kort te maak, ek sit met ‘n plakker in die huis. Sy weier volstrek om te trek, hou glo van die huis. Het geen inkomste, geen kar, bokkerall. My agent was gelukkig baie vinnig en Dinsdag het die prokureur ‘n uitsettingsbevel uitgereik. Sy het 14 dae om te trek, anders neem hulle haar in hegtenis.
Nou sit ek opgestress aan hierdie kant. Die koper wil in, sy wil nie uit. Die meubels is opgeskryf om die prokureurskostes te dek. Kom sie kom sa, ons moet wag en kyk wat gebeur.
So sit ek nou maar en wag. Ek wou SA toe vlieg, haar ‘n snotklap gaan gee, maar die prokureur sê ek moet nie inmeng nie. Alles glo onder beheer. Die koper kan nie kanselleer nie, die proses is al te ver gevorder in die Aktekantoor. Halleluja !
Enige opwindende nuus van julle kant af ???
Posted in Louwie, tagged Huismoles, stupid woman on Junie 24, 2013|
7 Comments »	Die dag begin soos gewoonlik, koud en stadig. Gaan laai flukse vrou by die gym af, trek my Virgin kaart deur die slot om te verseker flukse vrou kan aanhou oefen om die winter lyf in toom te hou. Gaan stap self `n paar minute op die trapmeul, lig `n paar gewigte op en af en blaas die aftog.
Posted in Louwie, Uncategorized, tagged Huismoles, Huwelik on Mei 13, 2010|
4 Comments »	Marriage – Part I
Posted in Louwie, tagged Huismoles, stories on Januarie 30, 2009|
2 Comments »	Laatnag begin ons bure aan die Suidekant op mekaar te skreeu hier neffens ons eie kamervenster.
Sy: (op Ingels) “Vat jou f*** goed en loop uit my huis uit!”
Hy mompel iets onhoorbaar.
Sy: “Nee ek gaan my goed vat en F*** off. Ek bly nie langer hier in die F*** huis nie!”
Hy mompel weer.
Sy: “Nee, dis my F**** huis die. Vat jy jou f**** goed en F*** off uit my huis uit.”
So het sy deur die loop van die nag telkens van plan verander oor wie moet bly en wie moet ry. Tot laat gaan dit so aan en toe daal die stilte neer. Die volgende dag was almal nog in die huis. Niemand het sy goed gevat en geloop nie ….. tot die volgende nag.
Sy: (Op Ingels) “Vat jou goed en F*** off uit my huis uit!”
En so gaan dit aan tot laat in die nag. En weer verlaat niemand die huis nie.
Normaalweg is hulle redelik stil en stemmig. Die vrou nog nooit ontmoet nie. Die man eenmaal, en hom ‘n redelik onaangename, bombastiese man gevind.
Nie lank gelede nie was dit ons bure aan die Noordekant se beurt.
Pa, ‘n Hollander, skel op sy oudste seun. Ma (Engels) storm uit die huis uit en skreeu op Pa oor hy dit durf om op die kind te skreeu.
Dit gee ‘n groot bekgeveg af tussen pa en ma en die kind wat luidkeels sy eie deel bydra.
Laatnag gaan die geveg in die huis voort. Die fokus van die konflik het nou verskuif na fiskale beleid in die huishouding. Uiteindelik skreeu Ma; “Vat jou goed en f**** off uit my huis uit”
En Pa doen dit terstond. Deure klap, enjin brul, bande skreeu en stilte, doodse stilte.
My vriend (Afrikaans) kom van die see af. Lekker vakansie gehou in sy eie strandhuis. Lekker R25,000 geblaas in die maand en ‘n half wat hy en sy vrou daar was.
By die huis gekom vra Ma geld om kruideniersware te gaan koop, en die hel bars los.
“Ek het jou R8,000 gegee, wat de **** het jy daarmee gemaak?”
Die een woord op die ander en soos gewoonlik verdwaal die rede en die onrede neem besit.
Hy; “Jy is nie lief vir my nie, jy was nog nooit lief vir my nie,” en sommer so terloops en sonder rede “jou kinders hou nie eers van jou nie”.
Dit na 35 jaar van getroude lewe!
Wat de hel maak ons. Het die wêreld mal geword, of was dit nog maar altyd so?